Bernt Andreas Lindeland

Bernt Andreas Lindeland (født 28. mars 1857 i Avaldsnes, død 4. april 1932 i Bergen) var en norsk prest og politiker for Venstre.

Lindeland tok eksamen ved Holt seminar i 1875. Han blei cand.theol. i 1887, og var så et års tid lærer og kirkesanger i hjembygda. I 1890 var han ei kort tid konstituert som sokneprest i Fjotland, før han samme år fikk embete i Sirdal. I 1903 blei han sokneprest i Håland. Fra 1912 til 1930 tjente han i Haugesund, først som kallskapellan, deretter som residerende kapellan.

Han var ordfører i Sirdal 1893–1894 og 1897–1898. I Haugesund var han medlem av bystyret fra 1917 til 1928. Han hadde også andre verv, blant annet i skolestyret og i den lokale sparebankens styre. Han var formann for Vestlandske Misjonsforbund.

Han var vararepresentant til Stortinget i to perioder, 1913–1915 (for Hesbø og Hafrsfjord krets i Stavanger amt) og 1916–1918 (for Haugesund krets). Han møtte et par måneder i 1917 og en måneds tid i 1918, og var da medlem av næringskomiteen.

Lindeland er gravlagt i Haugesund.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Haugesund
Stortingsrepresentanter for Stavanger amt
Vararepresentanter til Stortinget
Ordførere i Sirdal
Venstre-ordførere i Rogaland
Lokalpolitikere i Haugesund
Norske lutherske prester
Personer fra Karmøy kommune